10 Karookraal-erwe reeds verkoop - Karookraal Ontwikkeling
Ons kry gereeld navrae oor wanneer ons aan die eerste Karookraal-huis gaan begin bou. Ons het egter ongelukkig vasgeval met administratiewe rompslomp. Ons wag tans op goedkeuring van die Algemene Plan deur die Landmeter-Generaal en dit het dan ook desnoods die aanvang van bouwerk vertraag.
Die Algemene Plan sal binnekort beskikbaar gestel word waarna die prokureurs die oordrag van die erwe kan doen en die bouwerk van die eerste huise kan begin. Die ontwikkelaar, Karookraal Ontwikkeling (Edms) Bpk, sal die kopers van die program vorentoe op hoogte hou; hou die nuusbriewe dop!
Ons is tans besig met die bemarking van fases een en twee met 10 erwe wat reeds trotse nuwe eienaars het. Daar is steeds 'n paar baie bekostigbare erwe beskikbaar – 'n uitstekende belegging.
Indien jy meer inligting verlang oor die erwe wat steeds beskikbaar is kan jy die span van Keuler Eiendomme kontak by 083 449 1442 of stuur 'n e-pos na steviek@telkomsa.net. Hulle is ook elke dag op die Karookraal-perseel tussen 11:00-13:00 en weer vanaf 14:00-17:00. Teken ook in op ons nuusbrief en volg ons op Facebook om al die Karookraal-nuus te ontvang.